સતત કામમાં વ્યસ્ત રહેતા પોલીસ કર્મચારીઓ આજે બીપી અને હાર્ટના દર્દી બની ગયા છે, જેથી પોલીસ જવાનોના હેલ્થને ધ્યાનમાં રાખીને રાજ્યના પોલીસવડા શિવાનંદ ઝા દ્વારા ફિટનેસ અને તાલીમ માટે ખાસ પરિપત્ર કરવામાં આવ્યો છે. Loading. . . આ પરિપત્ર માત્ર નામ પૂરતો જ હોય તેમ લાગે છે, કારણ કે ગુનાનો ભેદ ઉકેલવામાં તેમજ વીઆઇપી બંદોબસ્તમાં વ્યસ્ત રહેતા પોલીસ કર્મચારીઓ તણાવમુક્ત રહે અને તેમનું સ્વાસ્થ્ય સારું રહે તે માટે ગત વર્ષે અમદાવાદના સરદારનગર પોલીસ સ્ટેશનમાં સૌપ્રથમ જિમ બનાવવાનો નવતર પ્રયોગ કરવામાં આવ્યો હતો, જેને આજે તાળાં વાગી ગયાં છે.